CELEX: C2005/155/10
Language: da
Date: 2005-06-25 00:00:00
Title: Sag C-171/05 P: Appel iværksat den 15. april 2005 af L. Piau til prøvelse af dom afsagt den 26. januar 2005 af De Europæiske Fællesskabers Ret i Første Instans (Fjerde Afdeling) i sag T-193/02, L. Piau mod Kommissionen for De Europæiske Fællesskaber, støttet af Fédération Internationale de Football Association (FIFA)

25.6.2005   
            
            
               DA
            
            
               Den Europæiske Unions Tidende
            
            
               C 155/5
            
         Appel iværksat den 15. april 2005 af L. Piau til prøvelse af dom afsagt den 26. januar 2005 af De Europæiske Fællesskabers Ret i Første Instans (Fjerde Afdeling) i sag T-193/02, L. Piau mod Kommissionen for De Europæiske Fællesskaber, støttet af Fédération Internationale de Football Association (FIFA)
   (Sag C-171/05 P)
   (2005/C 155/10)
   Processprog: fransk
   Ved De Europæiske Fællesskabers Domstol er der den 15. april 2005 iværksat appel af L. Piau ved advokat M. Fauconnet, til prøvelse af dom afsagt den 26. januar 2005 af De Europæiske Fællesskabers Ret i Første Instans (Fjerde Afdeling) i sag T-193/02, L. Piau mod Kommissionen for De Europæiske Fællesskaber, støttet af Fédération Internationale de Football Association (FIFA).
   Appellanten har nedlagt følgende påstande:
   
               1.
            
            
               Rettens dom i sag T-193/02 ophæves
            
         
               2.
            
            
               Kommissionens beslutning af 15. april 2002 annulleres
            
         
               3.
            
            
               Domstolen træffer selv endelig afgørelse i medfør af artikel 61, stk. 1, i dens statut, da sagen er moden til påkendelse
            
         
               4.
            
            
               FIFA tilpligtes at betale omkostningerne såvel i sag T-193/02 som i appelsagen.
            
         Søgsmålsgrunde og væsentligste argumenter:
   
               1.
            
            
               Tilsidesættelse af appellantens rettigheder
               Retten har negligeret sin kompetence ved ikke af egen drift at behandle spørgsmålet, om Kommissionen tilsidesatte EF-traktatens artikel 253 ved at undlade at begrunde afslaget på appellantens klage vedrørende EF-traktatens artikel 49. Desuden har Retten tilsidesat artikel 6, stk. 1, i den europæiske konvention til beskyttelse af menneskerettigheder og grundlæggende frihedsrettigheder, da den har forsømt at behandle visse af appellantens anbringender.
            
         
               2.
            
            
               Tilsidesættelse af EF-traktatens artikel 81.
               Rettens afgørelse er ubegrundet i mangel af bevis for, at en erhvervsregulering er nødvendig og at FIFA's regler om spilleragenter udgør et økonomisk eller et teknisk fremskridt. Retten har indtaget en urigtig retsopfattelse ved at antage, at der ikke bestod nogen fællesskabsinteresse i en fortsat behandling af klagen, hvorfor dommen savner retligt grundlag og EF-traktatens artikel 81 er tilsidesat.
            
         
               3.
            
            
               Tilsidesættelse af EF-traktatens artikel 82
               Retten kunne ikke træffe afgørelse i stedet for Kommissionen, så længe Kommissionen ikke havde iværksat nogen undersøgelse vedrørende FIFA's dominerende stilling og dens eventuelle misbrug heraf, og kunne således ikke efter at have konstateret FIFA's dominerende stilling fastslå, at der ikke forelå noget misbrug. Hermed har Retten indtaget en urigtig retsopfattelse og handlet i strid med domspraksis og EF-traktatens artikel 82.
            
         
               4.
            
            
               Rettens betragtninger er selvmodsigende og utilstrækkelige i en sådan grad, at det må ligestilles med en manglende begrundelse vedrørende konkurrencebegrænsningens vedvarende følger.
            
         
               5.
            
            
               Retsvildfarelse vedrørende »FIFA-eksaminers« ækvivalens.
            
         
               6.
            
            
               Tilsidesættelse af det generelle retssikkerhedsprincip.
            
         
               7.
            
            
               Urigtig retsopfattelse vedrørende Kommissionens opgaver og kompetence.
            
         
               8.
            
            
               Tilsidesættelse af EF-traktatens artikel 39.
            
         
               9.
            
            
               Tilsidesættelse af EF-traktatens artikel 49.
            
         
               10.
            
            
               Urigtig retsopfattelse ved fastlæggelsen af begrebet fællesskabsinteresse.